laion/Wikipedia-Exotic huggingface dataset:
עורק המעי העקום והמעי הגס

עוֹרֵק הַמְּעִי הֶעָקֹם וְהַמְּעִי הַגַּס (TA: arteria ileocolica) הוא עורק בבטן המסתעף מעורק מתלה המעי העליון ומספק דם למעי העיוור, למעי העקום ולתוספתן. עורק זה הוא התחתון מבין העורקים המסתעפים מחלקו הקמור של עורק מתלה המעי העליון. מהלכו של העורק עובר מטה וימינה מאחורי הצפק לכיוון גומץ הכסל הימני, שם הוא מתפצל לענף עליון וענף תחתון. הענף התחתון משיק עם סופו של עורק מתלה המעי העליון, בעוד הענף העליון משיק עם עורק המעי הגס הימני. הענף התחתון של עורק המעי העקום והמעי הגס מתפצל לענף המעי הגס, אשר עולה מעלה על גבי המעי הגס העולה, לעורק המעי העיוור הקדמי ולעורק המעי העיוור האחורי, המזינים את צדי המעי העיוור בהתאמה, לענף המעי העקום, אשר עולה מעלה ושמאלה בחלקו התחתון של המעי העקום ומשיק עם קצה עורק מתלה המעי העליון, ולעורק התוספתן. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
כוח נורמלי

הכוח הנורמלי הוא כוח שמפעיל משטח בתגובה לכוח שמופעל עליו. מקורו של השם הוא במילה הלועזית normal אשר פירושה "ניצב" או "אנך", כיוון שכיוונו של הכוח הוא בניצב למשטח. הכוח הנורמלי מסומן באופן מסורתי באות   N {\displaystyle \ N} . לעיתים הוא מסומן גם כ- F n {\displaystyle F_{\mathrm {n} }\,} , כאשר האות הגדולה F מסמנת כוח (Force) והאות הקטנה n מייצגת את המילה normal. הכוח הנורמלי נוצר כתוצאה מאינטראקציות קוונטיות בין מולקולות המשטח. נתבונן בגוף העומד על שולחן או כל משטח אחר. פועל עליו כוח הכובד. אנו יודעים מניסיון שגוף אשר מונח על שולחן לא זז, אך לפי החוק השני של ניוטון אנו יודעים שתאוצת כל גוף היא ביחס ישר לסכום הכוחות הפועלים עליו, ולכן אם היה פועל רק כוח הכובד, הגוף היה צריך ליפול לתוך השולחן בתאוצה g. כיוון שהדבר לא מתרחש, ניתן להסיק כי קיים כוח מנוגד בכיוונו אשר מונע מהגוף ליפול לתוך השולחן. הכוח הזה צריך להיות שווה בגודלו ל-mg והפוך לכיוונו, כיוון שסכומם הוקטורי הוא אפס. כוח זה מכונה הכוח הנורמלי, והוא מופעל על ידי השולחן בכיוון המאונך למשטח. מבחינה מתמטית:   Σ F → = N → − m ⋅ g → = 0 → {\displaystyle \ \Sigma {\vec {F}}={\vec {N}}-m\cdot {\vec {g}}={\vec {0}}} כלומר וקטורי הכוחות מנוגדים, אך שווים בגודלם ומכאן ניתן להסיק:   N = m ⋅ g {\displaystyle \ N=m\cdot g} . באופן כללי, אין שום סיבה שהכוח הנורמלי יהיה שווה לכוח הכובד המופעל על הגוף. לדוגמה, כאשר לוחצים על הגוף כלפי מטה הכוח שהגוף מפעיל על המשטח גדל ולכן בתגובה גם הכוח הנורמלי גדל, כל עוד הכוחות הפנימיים שמשמרים את מבנה המשטח חזקים מספיק והמשטח לא מתעוות. באופן כללי, כאשר זווית הנטייה של המשטח היא θ {\displaystyle \theta } , הכוח הנורמלי הוא N = m g cos ⁡ θ {\displaystyle N=mg\cos {\theta }} , ורכיב כוח הכובד על ציר התנועה של הגוף (במקביל למדרון) הוא m g sin ⁡ θ {\displaystyle mg\sin {\theta }} . משום שהכוח הנורמלי מופעל על ידי גוף או משטח בתגובה לכוח שמופעל עליו, הוא משקף את הכוח הפועל בין שני הגופים או בין גוף למשטח. כתוצאה מכך הוא משמש לחישוב מקדם החיכוך - μ, המבטא את היחס בין הכוח הפועל בין שני גופים לכוח החיכוך. כוח מגע עקרון האיסור של פאולי דינמיקה משיכה כוח ואן דר ואלס מדיה וקבצים בנושא כוח נורמלי בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
עורק המעי העיוור הקדמי

עוֹרֵק הַמְּעִי הָעִוֵּר הַקִּדְמִי (TA: arteria caecalis anterior) הוא עורק בבטן, המסתעף מהענף התחתון של עורק המעי העקום והמעי הגס ומספק דם לחלקו הקדמי של המעי העיוור. עורק המעי העיוור האחורי ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
לאונרד מירון

לאונרד מירון (ברומנית: Leonard Miron; נולד ב-11 באפריל 1969) הוא מנחה טלוויזיה ועיתונאי רומני. מירון נולד בגאלאץ וגדל בפיטשט, הוא בוגר אוניברסיטת קרול דבילה לרפואה ורוקחות (Universitatea de Medicină și Farmacie „Carol Davila”), בהיותו סטודנט החל להגיש תוכנית מוזיקה ברדיו, ב-1991 הוזמן לעבוד בטלוויזיה הרומנית על מנת להנחות את תוכנית הנעורים "בית ספר לחיים" (Viața școlii), לאחר מכן הנחה מספר תוכניות דומות, ב-2008 הנחה את פסטיבל המוזיקה "Callatis Festival" ב-2009 החל להגיש את תוכנית סגנון החיים "Rețetă Pentru Siluetă", הוא זכה גם במספר פרסים עבור עבודתו בתחום המדיה והתקשורת. ב-2005 עבר להתגורר בלונדון, שם למד לדוקטורט ובאותה תקופה עבד כדייל אוויר. בשנים 1998–2001, 2008, 2010 ו-2012 שימש כפרשן הטלוויזיה הרומנית של תחרות האירוויזיון ומ-2003 ועד 2008 ביצע זאת גם עבור אירוויזיון הילדים, ב-2002 ו-2003 הגיש את תוצאות הניקוד הרומני בתחרות, ב-2003 הנחה גם את סלקציה נציונלה, בתחרות הבוחרת את נציג רומניה בתחרות המוזיקה האירופאית. אתר האינטרנט הרשמי של לאונרד מירון Gianina Corondan si Leonard Miron s-ar vrea prezentatori la Eurovision, 9AM (באנגלית) Leonard Miron munceste ca steward la Londra - Arhiva noiembrie 2007 - HotNews.ro, www.hotnews.ro, ‏2005-11-18 (ברומנית) Alan Bunce, Romanian TV star works at Barclays bank, getreading, ‏2013-01-31
עורק המעי העיוור האחורי

עוֹרֵק הַמְּעִי הָעִוֵּר הָאֲחוֹרִי (TA: arteria caecalis posterior) הוא עורק בבטן, המסתעף מהענף התחתון של עורק המעי העקום והמעי הגס ומספק את חלקו האחורי של המעי העיוור. עורק המעי העיוור הקדמי ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ענף המעי הגס

עֲנַף הַמְּעִי הַגַּס (TA: ramus colicus) הוא עורק קטן בבטן המסתעף מהענף התחתון של עורק המעי העקום והמעי הגס ומספק דם למעי הגס העולה. מהלכו של העורק מעלה על גבי המעי הגס העולה. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ענף המעי העקום

עֲנַף הַמְּעִי הֶעָקֹם (TA: ramus ilealis) הוא ענף עורקי בבטן המסתעף מהענף התחתון של עורק המעי העקום והמעי הגס ומספק דם לסופו של המעי העקום. הענף עולה מעלה ושמאלה בחלקו התחתון של המעי העקום ומשיק עם קצה עורק מתלה המעי העליון. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
City of Evil (אלבום)

City of Evil (בתרגום לעברית: עיר של רֶשע) הוא אלבום האולפן השלישי של להקת המטאלקור-הארד רוק האמריקאית אבנג'ד סבנפולד, שיצא ב-6 ביוני 2005 על ידי חברת התקליטים האחים וורנר. כמה חודשים טרם הוצאת האלבום, עבד סולן הלהקה M. Shadows עם רון אנדרסון, מאמן לפיתוח קול, אשר בין היתר עבד ואימן גם אמנים אחרים כגון אקסל רוז וכריס קורנל, כדי להשיג קול שלדברי M. Shadows יהיה "צורח אך עדיין ישמיע טון". מידע על האלבום City of Evil באתר MusicBrainz מידע על האלבום City of Evil באתר AllMusic האלבום City of Evil באתר Discogs האלבום City of Evil באתר ספוטיפיי
Moto Guzzi TriAlce

Moto Guzzi TriAlce הוא אופנוע תלת-אופן שיוצר על ידי יצרנית האופנועים האיטלקית Moto Guzzi בין השנים 1940–1943. סך הכול יוצרו 1,745 יחידות. דגמי "Moto Guzzi TriAlce" היו בשרות הצבא המלכותי האיטלקי וצבא איטליה בתקופת מלחמת העולם השנייה. בנוסף, דגמי "Moto Guzzi TriAlce" שירתו ב"Milizia della strada" (אנ') ובמשטרת אפריקה האיטלקית ("Polizia dell'Africa italiana" (אנ')). דגמי "Moto Guzzi TriAlce" שימשו בשימושים המגוונים ביותר: תחבורה אישית, רדיו מרכזי, תמיכה במקלעים 8 מ"מ ובמקלעים 20/6 מ"מ. אנשי צוות: נהג + נוסע. מכל דלק - 13.5 ליטר. טווח נסיעה: כ-230 ק"מ. דגם ה-"Moto Guzzi TriAlce" התבסס על דגם האופנוע "Moto Guzzi Alce" (איט') אשר יוצר משנת 1939. תלת-אופן מוטו גוצי אלצ'ה מוטו גוצי נורמלה מדיה וקבצים בנושא Moto Guzzi TriAlce בוויקישיתוף Moto Guzzi TriAlce, סרטון באתר יוטיוב דגם Moto Guzzi TriAlce, forum.warthunder.com Giulio Benussi, Semincingolati, motoveicoli e veicoli speciali del Regio Esercito Italiano 1919/1943, Intergest, 1976 Nicola Pignato e Filippo Cappellano, Gli autoveicoli tattici e logistici del Regio Esercito italiano fino al 1943, Stato Maggiore dell'Esercito – Ufficio Storico, Roma 2005 דגם "Moto Guzzi TriAlce" motorcyclerepublik.org
אגם מאמי

אגם מאמי (באנגלית: Mummy Pond; מילולית: אגם המומיה) הוא אגם קטן, בין קרחון סוס לקרחון לקרואה בעמק טיילור, בארץ ויקטוריה שבאנטארקטיקה. גובהו של האגם 262 מטרים מעל פני הים. שמו של האגם ניתן לו על ידי הגאולוג האמריקאי ט. ל. פווה אשר ביקר באזור בדצמבר 1957. השם ניתן לו בשל כלבי הים החנוטים שהתגלו סביב האגם. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 715 • Galen Rowell, Poles Apart: Parallel Visions of the Arctic and Antarctic, P 172 • Sara Wheeler, Terra Incognita: Travels in Antarctica • Lucy Jane Bledsoe, The Big Bang Symphony: A Novel of Antarctica, P 210 • Ana María Alonso-Zarza, Lawrence H. Tanner, editors, Paleoenvironmental Record and Applications of Calcretes and Palustrine Carbonates, P 99 מדיה וקבצים בנושא אגם מאמי בוויקישיתוף אגם מאמי באתר הסקר הגאולוגי של ארצות הברית אגם מאמי באתר הגאזט האנטארקטי SCAR של ממשלת אוסטרליה תצלום לוויין של אזור אגם מאמי תצלומי אגם מאמי באתר הגאזט האנטארקטי של ממשלת ניו זילנד: תצלום אגם מאמי ועמק טיילור תצלום אגם מאמי תחזית מזג אוויר ארוכת טווח עבור אגם מאמי סטטיסטיקות מזג אוויר עבור אגם מאמי מידע גאוגרפי והיסטורי מידע גאוגרפי
עורק המעי הגס הימני

עוֹרֵק הַמְּעִי הַגַּס הַיְּמָנִי (TA: arteria colica dextra) הוא עורק בבטן המתפצל מעורק מתלה המעי העליון ומספק דם למעי הגס העולה ולכפף הכבדי של המעי הגס. על פי רוב, העורק יוצא מאמצע החלק הקמור של עורק מתלה המעי העליון, עובר ימינה לכיוון אמצעו של המעי הגס העולה, כשמאחוריו הצפק ולפניו עורק האשך הימני (בזכרים) או עורק השחלה הימני (בנקבות), השופכן הימני ושריר המותניים הגדול. לעיתים העורק ממוקם גבוה יותר, וחוצה את החלק היורד של התריסריון ואת קצהה התחתון של הכליה הימנית. בהגיעו למעי הגס העורק מתפצל לענף יורד, אשר משיק עם הענף העליון של עורק המעי העקום והמעי הגס, ולענף עולה המשיק עם עורק המעי הגס האמצעי. יחד הענפים הללו יוצרים קשתות שמחלקן הקעור יוצאים עורקים קטנים להזנת המעי הגס העולה. קיימת שונות אנטומית באוכלוסייה, כך שב-2%–20% מהאנשים עורק זה אינו קיים, ובמקרים אחרים שבהם הוא קיים מוצאו מעורק המעי הגס האמצעי או מעורק המעי העקום והמעי הגס. Najjia N. Mahmoud, Joshua I.S. Bleier, Cary B. Aarons, E. Carter Paulson, Skandan Shanmugan and Robert D. Fry, Colon and Rectum, Sabiston Textbook of Surgery, 20th Ed, Elsevier, 2017, pp. 1312-1393 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
הגביע המקסיקני

הגביע המקסיקני (בספרדית: Copa MX) הוא מפעל כדורגל מקסיקני בשיטת גביע, שנוסד בשנת 1907 ומנוהל על ידי ליגת העל המקסיקנית. החל משנת 2015, מעניקה יצרנית הבירה המקומית קורונה את חסותה למפעל, שנקרא מאז על שם החברה, גביע קורונה MX. במהדורות המוקדמות של המפעל, שנקרא בעבר קופה טאואר, קופה אלימינטורה וקופה מקסיקו, שילב המפעל מועדונים מקצוענים וחובבנים. היה זה המפעל הראשון במקסיקו ששילב מועדונים מאזורים שונים במדינה, ונחשב לטורניר יוקרתי בייחוד בשנותיו הראשונות. מטרת המפעל עם הקמתו הייתה להכתיר אלופה לאומית, בשונה מהליגות המקומיות שפעלו באותה התקופה. גם שיטת המפעל הייתה שונה, וכללה הדחה ישירה ומשחק גמר שמשך אליו עניין רב. בעידן הנוכחי, החל מ-2012, מתקיים הטורניר פעמיים בשנה, בשיטת אפרטורה וקלאוסורה בדומה לליגה המקסיקנית. המנצחות בכל מהדורה נפגשות במסגרת הסופר קאפ המקסיקני. פעמיים בעבר הופסק הטורניר לתקופות ארוכות, בין 1976 ל-1988, והחל מ-1997 ועד ל-2012, אז שב לפעילות בשמו ובמתכונתו החדשים. מחזיקת הגביע הנוכחית (2019/2020) היא מונטריי, שגברה בגמר על טיחואנה בתוצאה 2–1. הייתה זו זכייתה השלישית בתואר. שיאנית הזכיות בעידן המקצועני היא קלוב אמריקה, עם שש זכיות. הגביע המקסיקני החל את פעילותו בשנת 1907, כאשר הגביע נתרם על ידי רג'ינלד טאואר, השגריר הבריטי במקסיקו, מה שנתן למפעל את שמו הראשון. בתחילה, שותפו בטורניר רק מועדונים ממקסיקו סיטי ומסביבתה. פצ'וקה הייתה לזוכה הראשונה במפעל, לאחר שגברה בגמר הראשון 4-0 על רפורמה. החל משנת 1920, שב המפעל לפעילות לאחר הפסקה בת עונה אחת, עם שם וגביע חדשים. בין 1922 ל-1924 זכתה קבוצת אסטוריאס בשלושה גביעים רצופים. המפעל סיים את דרכו ב-1926 לאחר שש מהדורות בלבד. לאחר הקמתה של התאחדות הכדורגל המקסיקנית ב-1927, יצא המפעל להפסקה, שהסתיימה עם תרומתו של גביע חדש, קופה מקסיקו, ב-1932. לאחר שש שנות הפסקה שב המפעל לפעילות בעונת 1932/1933, והפעם בתמיכתו הרשמית של נשיא מקסיקו דאז, לאסרו קארדנאס. עד לשנת 1942 שוחק המפעל במתכונת חדשה, אך תקופה זו נתפסת כתקופה החובבנית של הכדורגל המקסיקני, שהגיעה לסיומה רק ב-1943. פעם נוספת, קבוצת אסטוריאס הייתה הדומיננטית בתקופה זו, הוסיפה חמש זכיות בגביע ובסך הכול עמד מאזנה על שמונה זכיות, שיא לעידן החובבני. החל מ-1943 החל העידן המקצועני במקסיקו, עם זכייתה של מוקטסומה בגביע. ב-1950 הצטרפו למפעל גם קבוצות ליגת המשנה. המפעל יצא להפסקה ארוכה בת 11 שנים בין 1976 ל-1987, ולהפסקה נוספת בין 1992 ל-1994. ב-1997 החליטה ההתאחדות המקסיקנית להוציא את המפעל לפגרה ללא תאריך יעד לחזרה. ב-2012 הודיעה הליגה המקסיקנית על שובו של המפעל במתכונת ובשם חדשים. במפעל החדש התחרו קבוצות הליגה הבכירה וקבוצות ליגת המשנה, והוא נקבע להתקיים פעמיים בשנה, בחופף לטורנירי האפרטורה וקלאוסורה של הליגה המקסיקנית. החל מ-2016 נקבע הפורמט הנוכחי, בו נוטלות חלק 24 קבוצות, מתוכן 12 קבוצות מהליגה הבכירה (כל המועדונים למעט המשתתפות במפעלים היבשתיים) ו-12 מליגת המשנה (11 בעלות הניקוד הגבוה ביותר בעונה החולפת, בנוסף ליורדת מהליגה הבכירה). הקבוצות מחלוקות לשמונה בתים בני שלוש קבוצות כל אחד. שתי המובילות מכל בית מעפילות לשמינית הגמר, ומשם ממשיך המפעל בשיטת גביע עד למשחק הגמר. קלוב אספניה לא התייצבה למשחק חוזר אתר האינטרנט הרשמי של הגביע המקסיקני הגביע המקסיקני באתר rsssf
יחסי מיאנמר–פינלנד

יחסי מיאנמר–פינלנד הם היחסים הדיפלומטיים הרשמיים שבין הרפובליקה של איחוד מיאנמר לבין רפובליקת פינלנד. היחסים בין המדינות כוננו ב-21 ביוני 1954 - אותו היום בו הכירה פינלנד במיאנמר (בורמה דאז) כמדינה עצמאית. בחודש מרץ 2015 תרמה פינלנד יותר מ-46 מיליון אירו למען עזרה הומניטרית לתושבי מיאנמר. ב-17 באוגוסט 2015 תרמה פינלנד 400,000 אירו נוספים למען הזדהות ותמיכה עם הקורבנות של שפיכות הדמים הרבות שנעשות במדינה. פינלנד גינתה את רדיפת הרוהינגיה במיאנמר והיא מפעילה סנקציות על המשטר. אחת הסנקציות שהופעלו היא ביטול עסקת נשק גדולה מאוד שהחלה להתבצע בין המדינות. Myanmar, אתר משרד החוץ הפיני (ארכיון) Finland ger över 46 miljoner euro i humanitärt bistånd, אתר משרד החוץ הפיני Finland stöder offren för översvämningarna i Myanmar Myanmar (Burma): sanktioner
IronPort

איירון פורט (באנגלית: Iron Port) הייתה חברת אבטחת מידע אמריקאית, שעסקה בפיתוח תוכנה להגנה מפני איומים אפליקטיבים, אבטחת תיבות ולחימה בדואר זבל אלקטרוני. החברה נוסדה על ידי סקוט וייס (Scott Weiss) וסקוט בניסטר (Scott Banister) בחודש דצמבר 2000 תחת השם IronPort AntiSpam. משרדיה הראשיים נמצאים בעיר סן ברונו, סן פרנסיסקו, ארצות הברית. בתאריך 24 בנובמבר 2003 דיווחה IronPort על רכישת חברת SpamCop המתמחה בסינון תכנים. בתאריך 4 בינואר 2007, נרכשה החברה על ידי סיסקו מערכות תמורת 830 מיליון דולר. הליך הרכישה הסתיים בתאריך 25 ביוני 2007 וכיום הפכה החברה להיות חלק מהחטיבה העסקית של מיזם SensorBase, שירות המאפשר בניית פרופיל סיכון לפי כתובת IP. Cisco Web Security Appliance - שירות לאבטחת תעבורת הרשת. Cisco Email Security Appliance - שירות המספק הגנה על תיבת הדואר ולחימה בדואר זבל אלקטרוני. סיסקו אבטחת מידע תקשורת נתונים אתר האינטרנט הרשמי של IronPort האתר הרשמי של IronPort, באמצעות אתר Web.Archive (באנגלית) מידע אודות Cisco Web Security Appliance (באנגלית) מידע אודות Cisco Email Security Appliance (באנגלית) "Cisco Buys IronPort for $830 Million" (באנגלית). נבדק ב-2018-11-22. "What is Cisco SensorBase?". Networklore (באנגלית אמריקאית). 2009-10-06. נבדק ב-2018-11-22.
איסור אכילה

איסור אכילה הוא מושג בהלכה היהודית, לפיו ישנם דברים שאסורים באכילה בלבד, אולם אין עליהם איסור הנאה. איסור אכילה כולל את האיסור להנות מהדבר בדרך אכילה או שתייה. במובן זה שתיית דבר האסור באכילה - אסורה גם היא. לדעת רבי אבהו בשם רבי אלעזר, וכן נפסק להלכה, בכל איסור בו נאמר בתורה אחד מהלשונות הללו: "לא תאכל", "לא יאכל" או "לא תאכלו" - אזי האיסור אינו רק איסור אכילה, אלא הוא כולל גם 'איסור הנאה', אלא אם נכתב במפורש אחרת, כגון מאכלות אסורות של חֵלֶב ונבלה שהתירה התורה במפורש למוכרם לגוי. איסור אכילת טרפה - האיסור לאכול בשר של בהמה העומדת למות מחמת אירוע חיצוני (להוציא מחלה, או מוות מזקנה). איסור אכילת נבלה - האיסור לאכול בשר של בהמה שלא נשחטה לפי ההלכה. איסור אכילת דם - האיסור לאכול או לשתות דם של בהמה ועוף. גיד הנשה - האיסור לאכול גיד הנמצא באחורי הבהמה ששמו גיד הנשה. איסור אכילת טבל - אכילת פירות או ירקות לפני הפרשת תרומות ומעשרות, אך לאחר שפירות או ירקות אלו התחייבו בכך. איסור אכילה ביום-הכיפורים. איסור אבר מן החי. איסור חדש. איסור אכילת תרומה טמאה, שמותר לכהנים להנות מביעורה. אכילת עוף עם חלב. יין של גר תושב. גבינת גויים הערך "איסור אכילה", באתר המכלול רמב"ם הל' מאכלות אסורות (ח, יד). תלמוד בבלי, מסכת קידושין, דף ל"ח, עמוד א' ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
פרידריך, נסיך הוהנצולרן

פרידריך, נסיך הוהנצולרן (בגרמנית: Friedrich Fürst von Hohenzollern‏; 30 באוגוסט 1891 – 6 בפברואר 1965) היה נסיך גרמני מבית הוהנצולרן. פרידריך נולד ב-30 באוגוסט 1891 בהייליגנדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה, וכמה דקות אחריו נולד אחיו התאום פרנץ יוזף, נסיך הוהנצולרן-אמדן. ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים. אחיו פרנץ יוזף, נסיך הוהנצולרן-אמדן התחתן עם אחותה, מריה אליקס, נסיכת סקסוניה. בשנת 1948, זמן קצר לאחר הדחתו של מיכאי הראשון, מלך רומניה נדון סדר הירושה במהלך הפגישה בין מיכאי, דודו ניקולאה בראנה, והנסיך פרידריך. זמן קצר אחרי הפגישה הזאת, דוברו של קרול השני, מלך רומניה, בריאיון עם העיתון הצרפתי לה פיגארו, הביע תמיכה חזקה בנסיך פרידריך, ובנוסף, קבע כי מיכאי לעולם לא יחזיק שוב את ראשות הבית. ב-6 בפברואר 1965 מת פרידריך בקראוכנווייס, ובנו פרידריך וילהלם, נסיך הוהנצולרן ירש את תאריו. ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים: מריה אנטוניה, נסיכת הוהנצולרן (1921–2011), התחתנה עם היינריך מריה, רוזן ואלדבורג צו וולפג אונד ואלדזי. מריה אדלגונדה, נסיכת הוהנצולרן (1921–2006), התחתנה עם קונסטנטין, נסיך בוואריה. מריה תרזיה, נסיכת הוהנצולרן (1922–2004) פרידריך וילהלם, נסיך הוהנצולרן (1924–2010) פרנץ יוזף, נסיך הוהנצולרן (1926–1996), התחתן עם דיאנה, נסיכת בורבון-פארמה. יוהאן גאורג, נסיך הוהנצולרן (1932–2016), התחתן עם בירגיטה, נסיכת שוודיה פרפרייד מקסימיליאן, נסיך הוהנצולרן (נולד ב-1943) מדיה וקבצים בנושא פרידריך, נסיך הוהנצולרן בוויקישיתוף פרידריך, נסיך הוהנצולרן, באתר "Find a Grave" (באנגלית) Darryl Lundy (10 במאי 2003). "Friedrich Viktor Prinz von Hohenzollern-Sigmaringen". thePeerage.com. נבדק ב-28 בדצמבר 2008. {{cite web}}: (עזרה) Paul Theroff. "HOHENZOLLERN". Paul Theroff's Royal Genealogy Site. אורכב מ-המקור ב-28 באפריל 2009. נבדק ב-28 בדצמבר 2008. {{cite web}}: (עזרה) Michael of Romania: The King and the Country by Ivor Porter, page 195,
הספרייה העירונית של קריית ים

הספרייה העירונית של קריית ים היא ספרייה ציבורית, שהועברה למשכנה הנוכחי באוגוסט 2008, באוסף הספרייה ישנם כ-96,000 ספרים בשפות עברית, אנגלית, רוסית, צרפתית, רומנית, ספרדית, גרמנית, יידיש והונגרית. ישנו אגף לילדים ונוער עם אוסף המותאם לתכנים הלימודיים של משרד החינוך הנלמדים בבתי הספר. בספרייה ישנם אוספים של עיתונות, כתבי עת, ספרים מוקלטים, סרטים ועוד. במקום מתקיימים סדנאות, תערוכות ועוד. ב-2012 הוענק לספרייה פרס ע"ש גולן מטעם משרד החינוך, כאחת משלוש הספריות המצטיינות בישראל. מנהלת הספרייה העירונית של קריית ים, דבורה קיסילוב, נבחרה על ידי משרד התרבות כספרנית המצטיינת של ישראל לשנת 2013. מדיה וקבצים בנושא הספרייה העירונית של קריית ים בוויקישיתוף אתר האינטרנט הרשמי של הספרייה העירונית של קריית ים הספרייה העירונית של קריית ים, ברשת החברתית פייסבוק הספרייה העירונית של קריית ים – מהמצטיינות בישראל באתר קריות באינטרנט הספרנית המצטיינת של ישראל: דבורה קיסילוב באתר קריות באינטרנט
מרגרטה קרולה, נסיכת סקסוניה

מרגרטה קרולה וילהלמיין ויקטוריה אדלהייד אלברטין פטרוסה ברטהם פאולה, נסיכת סקסוניה (בגרמנית: Margarete Karola von Sachsen; ‏24 בינואר 1900 - 16 באוקטובר 1962) הייתה בתו של פרידריך אוגוסט השלישי, מלך סקסוניה. מרגרטה קרולה נולדה ב-24 בינואר 1900 בדרזדן לפרידריך אוגוסט, נסיך סקסוניה, וללואיזה, ארכידוכסית אוסטריה, בתם של פרדיננד הרביעי, הדוכס הגדול של טוסקנה ואליצ'ה, נסיכת פארמה, והייתה אחותם של גאורג, נסיך הכתר של סקסוניה ופרידריך כריסטיאן, מרקיז מייסן. בשנת 1903 התגרשו הוריה, ומרגרטה קרולה יחד עם שאר אחיה נשארה יחד עם אביה. בשנת 1904 מת סבה גאורג, מלך סקסוניה, ואביה עלה לשלטון במקומו כפרידריך אוגוסט השלישי, מלך סקסוניה. ב-13 בנובמבר 1918 התפטר אביה מתפקידו, בעקבות התבוסה של האימפריה הגרמנית במלחמת העולם הראשונה. ב-2 ביוני 1920 התחתנה מרגרטה קרולה עם פרידריך, נסיך הוהנצולרן, בנם של וילהלם, נסיך הוהנצולרן ומריה תרזה, נסיכת שתי הסיציליות, ממנו היו לה שבעה ילדים. אחותה מריה אליקס, נסיכת סקסוניה התחתנה עם אחיו התאום פרנץ יוזף, נסיך הוהנצולרן-אמדן. בשנת 1927 מת חמיה וילהלם, נסיך הוהנצולרן, ובעלה ירש את תאריו. ב-16 באוקטובר 1962 מתה מרגרטה קרולה בפרייבורג. ב-2 ביוני 1920 התחתנה מרגרטה קרולה עם פרידריך, נסיך הוהנצולרן, בנם של וילהלם, נסיך הוהנצולרן ומריה תרזה, נסיכת שתי הסיציליות, ממנו היו לה שבעה ילדים: מריה אנטוניה, נסיכת הוהנצולרן (1921–2011), התחתנה עם היינריך מריה, רוזן ואלדבורג צו וולפג אונד ואלדזי. מריה אדלגונדה, נסיכת הוהנצולרן (1921–2006), התחתנה עם קונסטנטין, נסיך בוואריה. מריה תרזיה, נסיכת הוהנצולרן (1922–2004) פרידריך וילהלם, נסיך הוהנצולרן (1924–2010) פרנץ יוזף, נסיך הוהנצולרן (1926–1996, התחתן עם דיאנה, נסיכת בורבון-פארמה. יוהאן גאורג, נסיך הוהנצולרן (1932–2016) פרפרייד מקסימיליאן, נסיך הוהנצולרן (נולד ב-1943) מדיה וקבצים בנושא מרגרטה קרולה, נסיכת סקסוניה בוויקישיתוף מרגרטה קרולה, נסיכת סקסוניה, באתר "Find a Grave" (באנגלית) Darryl Lundy (10 במאי 2003). "Margarethe Karola Prinzessin von Sachsen". ThePeerage.com. נבדק ב-11 בדצמבר 2008. {{cite web}}: (עזרה) Paul Theroff. "SAXONY". Paul Theroff's Royal Genealogy Site. נבדק ב-11 בדצמבר 2008. {{cite web}}: (עזרה)
פרידריך וילהלם, נסיך הוהנצולרן

פרידריך וילהלם, נסיך הוהנצולרן (בגרמנית: Friedrich Wilhelm Fürst von Hohenzollern‏; 3 בפברואר 1924 – 16 בספטמבר 2010), היה ראש בית הוהנצולרן-זיגמרינגן במשך 45 שנים. פרידריך וילהלם נולד ב-3 בפברואר 1924 בארמון אומקירך, והיה הבן הבכור של פרידריך, נסיך הוהנצולרן ומרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. בשנת 1965 מת אביו הנסיך פרידריך, ופרידריך וילהלם ירש את תאריו. על פי חוקי הירושה של ממלכת רומניה, החוקה הדמוקרטית של 1923, פרידריך וילהלם היה יכול לטעון לזכותו לכס המלוכה הרומני לאחר פטירתו של מיכאי הראשון, מלך רומניה, אולם, בשנת 2006 הצהיר הנסיך בפומבי כי אינו מעוניין בראשות בית המלוכה הרומני, והמלך מיכאי הכריז על ביטול העדפת הבן הבכור, וייעד את בתו הנסיכה מרגרטה לרשת את ראשות הבית. ב-16 בספטמבר 2010 מת פרידריך וילהלם בזיגמרינגן, ובנו קרל פרידריך, נסיך הוהנצולרן ירש את תאריו. ב-3 בפברואר 1951 התחתן פרידריך וילהלם עם מרגריטה, נסיכת ליינינגן, בתם של קרל, נסיך ליינינגן, ומריה קירילובנה, הנסיכה הגדולה של רוסיה, ממנה היו לו שלושה ילדים: קרל פרידריך, נסיך הוהנצולרן (נולד ב-1952) אלברכט, נסיך הוהנצולרן (נולד ב-1954), התחתן עם נטלי רוקבאדו דה ויטס. פרדיננד, נסיך הוהנצולרן (נולד ב-1960), התחתן עם הרוזנת אילונה קאלנוקי דה קרספאטאק. מדיה וקבצים בנושא פרידריך וילהלם, נסיך הוהנצולרן בוויקישיתוף פרידריך וילהלם, נסיך הוהנצולרן, באתר "Find a Grave" (באנגלית) אתר בית הוהנצולרן Theroff, Paul. "Hohenzollern genealogy". www.angelfire.com/realm/gotha/ (Paul Theroff’s Royal Genealogy Site). אורכב מ-המקור ב-28 באפריל 2009. {{cite web}}: (עזרה) Darryl Lundy (20 בספטמבר 2006). "Friedrich Wilhelm Fürst von Hohenzollern-Sigmaringen". thePeerage.com. נבדק ב-28 בדצמבר 2008. {{cite web}}: (עזרה) Paul Theroff. "HOHENZOLLERN". Paul Theroff's Royal Genealogy Site. אורכב מ-המקור ב-28 באפריל 2009. נבדק ב-28 בדצמבר 2008. {{cite web}}: (עזרה) Theroff, Paul. ""Hohenzollern"". www.angelfire.com/realm/gotha/ (Paul Theroff’s Royal Genealogy Site). אורכב מ-המקור ב-2009-04-28. נבדק ב-2018-11-22.